Publication: Magyar Közlöny
Issue: MK-2011-47 (Year: 2011, Number: 47)
Era: contemporary
Section: A földgázellátásról szóló 2008. évi XL. törvény rendelkezéseinek végrehajtásáról szóló 19/2009. (I. 30.) Korm. rendelet
Paragraph Index: 387

(3) Ha a földgázelosztó vagy földgáztároló engedélyes tulajdonrésszel rendelkezik a szervezett földgázpiaci engedélyesben, a 141. § (1) bekezdésben meghatározott határidõig köteles nyilatkozni a GET 48. §-ában meghatározott tulajdoni korlátok betartásáról. (A GET 121/B–121/G. §-ához) A szállítási rendszerüzemeltetõ taggal rendelkezõ vertikálisan integrált földgázipari vállalkozásra vonatkozó szétválasztási szabályok 141/B. § (1) A szállítási rendszerüzemeltetõ operatív irányítását ellátó személy munkaszerzõdésében rögzíteni kell a jogaira és kötelezettségeire, a munkabérére, az egyéb juttatásaira vagy díjazására, a munkavégzésének feltételeire, hatáskörére és beszámolási kötelezettségére és a munkaviszony megszûnésére vonatkozó szabályokat és az arra vonatkozó tájékoztatást, hogy munkaviszonyának idõ elõtti, munkáltató általi megszüntetése esetén a Hivatalnál jogorvoslati jogosultságát nem érintõ hatósági ellenõrzést kezdeményezhet.

Source: https://magyarkozlony.hu/hivatalos-lapok/4bde37be8f3757906bb6364ea8c199b4311262d6/dokumentumok/c43a660954c343475b26ca9bb7e14ca8d0200227/letoltes